K Ö Z S Z O L G Á L T A T Á S I   S Z E R Z Ő D É S
(5. sz.) módosítása

1. SZERZŐDŐ FELEK
egyrészről
Budapest Főváros XIV. Kerület Zugló Önkormányzata
Székhely:                           1145 Budapest, Pétervárad utca 2.
Adószám:                          15735777-2-42
Képviseli:                          Horváth Csaba polgármester 
(a továbbiakban: Önkormányzat)

másrészről

Zuglói Közbiztonság non-profit Korlátolt Felelősségű Társaság
Székhely:                             1145 Budapest, Laky Adolf utca 36.
Cégjegyzékszám:                01-09-952 185
Képviseli:                            Kovács-Csincsák László ügyvezető
(a továbbiakban: Közszolgáltató, együttesen: Felek) 

2.	MÓDOSÍTÓ RENDELKEZÉSEK
2.1. A Közszolgáltatási Szerződés 3.1. l) pontja helyébe a következő rendelkezés lép:
„l) Üzleti Terv: a Közszolgáltató által az önkormányzat tárgyévi költségvetésének elfogadását követően előterjesztett gazdasági terv, amelyet a Képviselő-testület hagy jóvá. Tartalmazza a Közszolgáltatási Kötelezettség és Egyéb Tevékenység teljes bevételét és költségét.”
2.2. A Közszolgáltatási Szerződés 5.3. pontja hatályát veszti. 
2.3. A Közszolgáltatási Szerződés 6.4.1.3. pontja helyébe a következő rendelkezés lép:
„6.4.1.3. A Közszolgáltató a teljesítés igazolása alapján kiállíthatja a számlát papíralapon, vagy elektronikusan. A 6.2.7. pont szerint számított Ellentételezés összege kerül a Közszolgáltató részére átutalásra. A papíralapú számlát 15 (tizenöt) napos, az elektronikus számlát 8 (nyolc) napos fizetési határidővel állítja ki. A Közszolgáltató a kiállítás napján eljuttatja a számlát az Önkormányzathoz. 
Az Önkormányzat köteles kamatot fizetni késedelmes teljesítés esetén, kivéve, ha a késedelem a Közszolgáltatónak felróható okból történt. 
A negyedéves elszámolásból adódó fizetési kötelezettségüket a Felek a számla szerinti fizetés határidőnek megfelelően átutalással teljesítik.”
[bookmark: _Hlk34749700]
2.4. A Közszolgáltatási Szerződés 6.4.2.1. pontja helyébe a következő rendelkezés lép:
[bookmark: _GoBack]„6.4.2.1. A Közszolgáltató jogosult a tárgyévre vonatkozóan előleg igénybevételére, amely az adott évi költségvetés elfogadásáig az előző évi Tervezett Ellentételezés havi, 1/12-ed részének erejéig, míg azt követően a tárgyévi Tervezett Ellentételezés havi, 1/12-ed részének erejéig. 
Az előleget az önkormányzat kérelemre, annak benyújtásától számított 8 (nyolc) munkanapon belül folyósítja. Közszolgáltató akkor igényelhet ismételten előleget, ha az előző előleggel elszámolt. A Közszolgáltató a kapott előlegről előlegszámlát állít ki, amelyet az átutalástól számítva 3 (három) napon belül megküld az Önkormányzat részére.„

2.5. A Közszolgáltatási Szerződés 6.4.2.2. pontja helyébe a következő rendelkezés lép:
„6.4.2.2 A tárgyévre vonatkozó havi előleggel a Közszolgáltató a tárgyhavi számlában, előleglevonással számol el.”
2.6. A Közszolgáltatási Szerződés 6.5.3. e) pontja helyébe a következő rendelkezés lép:
„e) Személyi jellegű egyéb kifizetések”
2.7. A Közszolgáltatási Szerződés 6.5.6. g) pontja helyébe a következő rendelkezés lép:
„g) Amennyiben a támogatási összegnek vagy annak egy részének rendeltetés- és szerződésszerű felhasználása Közszolgáltatónak fel nem róható okból meghiúsul, arról Közszolgáltató köteles az Önkormányzatot írásban és elektronikus levélben értesíteni.”
2.8. A Közszolgáltatási Szerződés 9. pontja az alábbi 9.2.1. rendelkezéssel egészül ki:
„9.2.1. A Közszolgáltató vállalja, hogy a közszolgáltatási feladatok okán a kezelésében, használatában lévő Önkormányzati tulajdonú ingatlanok, egyéb tárgyi eszközök tekintetében a mennyiségi felvétellel történő leltározásban közreműködik, a tényleges megtekintést, bejárást elvégzi, az ez alapján egyeztetett leltárkimutatásokat a megadott határidőre megküldi az Önkormányzat részére.”
2.9. A Közszolgáltatási Szerződés 10.1.3. pontja helyébe a következő rendelkezés lép: 
„10.1.3.  A Képviselő-testület 437/2021. (XII.16), 346/2022.(X.27.), valamint  …/2023. (….) önkormányzati határozatai alapján létrejött közszolgáltatási szerződés-módosítások az egységes szerkezetbe foglalt közszolgáltatási szerződés aláírásának napján lépnek hatályba.”
3. A Közszolgáltatási Szerződés 10.2. pontja helyébe a következő rendelkezés lép: 
„10.2. Lejárat 
A Szerződést a Felek 2026. március 31. napjáig meghatározott időtartamra hozzák létre.”
3.1. A Közszolgáltatási Szerződés 14. pontja helyébe a következő rendelkezés lép: 
„14.    SZERZŐDÉS MELLÉKLETEI
I. C-WARE Kft-vel parkolójegy-kiadó automaták műszaki jellegű üzemeltetésére (karbantartására) megkötött vállalkozási szerződés
(közbeszerzés eredményeként megkötött szerződés)
II. Parkoló automata kategóriák
III. Érintettségi nyilatkozat, ÁFA nyilatkozat
IV. Támogatásokat Vizsgáló Iroda jóváhagyása”

3.       ZÁRÓ RENDELKEZÉSEK
A Szerződés jelen módosítással nem érintett részei változatlan tartalommal hatályban maradnak.


Budapest, 2023…..                                                      Budapest, 2023. …
………………………………………..                     .……………………………………….
Budapest Főváros XIV. Kerület Zugló                                  Zuglói Közbiztonsági
              Önkormányzata                                                              non-profit Kft.
              képviseletében                                                             képviseletében
              Horváth Csaba                                                      Kovács-Csincsák László 
               polgármester                                                                   ügyvezető 

Pénzügyi ellenjegyzés:
Budapest, 2023. ………

